da pt es pt es da da en en en ml da da da en fi da fr en da da da da da da da da da da da da en da da da da da da da da da da da da da da da da da da da hu da en en nl da da da da de id fi da en en de da sv sv en id da
cVation | Cloud 2.0. kan tage livet af din forretning – eller udvikle den
Cloud-udvikling, migrering & drift Cloud Center of Excellence, DevOps og Test Automation New Tech Innovation Cloud Accelerated Development & Delivery Platform - CADD Cloud Adoption Framework (CAF)
Hvem er vi Vores hackathon dage Kontakt os
Med Cloud 2.0 kan du tænke din forretning på en helt ny måde, som kan sprænge traditionelle rammer, skalere og vækste virksomheden, siger udviklingshuset cVation. Det handler om innovativ anvendelse af cloud-teknologi.
Det kan lyde abstrakt og svært at forstå, men Cloud 2.0, eller Advanced Cloud, handler i bund og grund om at levere mere værdi og kvalitet på kortere tid. Hvor den første generation af skyen, Cloud 1.0, gik ud på alene at benytte skyen som et nyt datacenter, en lift and shift med brug af de gamle legacy programmer, så åbner Cloud 2.0 vejen for helt nye produkter og services og nytænkende forretningsgange.
Christian Møller, der er partner i udviklingshuset cVation, har ikke noget problem med at fremstå som en apostel for lyksalighederne i Cloud 2.0.
”Der er så mange muligheder i den næste epoke i skyen, at det kan betyde kvantespring for utallige virksomheder og brancher. De, der står stille, kan lynhurtigt blive overhalet. Se bare på Fortune 1000, hvor 70 pct. af virksomhederne for ti år siden nu er væk. De var ikke klar til digital forandring." påpeger Christian Møller.
Det handler bl.a. om at mikse virksomhedens eksisterende services i et miljø, der giver mulighed for at udvikle, automatisere, teste og deployere løsninger med henblik på stor skalerbarhed til en lav udgift.
Christian Møller startede sin karriere som udvikler og softwarearkitekt. Han har ti år i bagagen som managementkonsulent i Accenture, hvor han bl.a. leverede store virksomhedsløsninger internationalt. De sidste 20 år har Christian Møller været entreprenør og medstifter af flere start-ups med udvikling og salg af og software og services til det internationale marked. I de seneste år har fokus været på kommercielt arbejde med Cloud og i 2014 var Christian Møller med til at stifte konsulent- og udviklingshuset cVation.
Det handler bl.a. om at mikse virksomhedens eksisterende services i et miljø, der giver mulighed for at udvikle, automatisere, teste og deployere løsninger med henblik på stor skalerbarhed til en lav udgift. Med Cloud 2.0. kan virksomheden teste mange forskellige løsninger, og nemt foretage tilpasninger inden produktet rulles ud i den virkelige verden. Møller peger på, at især den finansielle sektor i disse år bevæger sig meget hurtigt op i skyen, bl.a. fremskyndet af stadigt stigende reguleringskrav fra myndighederne.
Det har betydet, at bl.a. Microsoft har sat gang i at bygge værktøjer, der er målrettet bank og finans. Senest har cVation bl.a. hjulpet PFA i skyen med en platform der dækker alle krav til Governance Risk og Compliance – GRC.
"Der er guld for enden af regnbuen, hvis man formår at kombinere alle elementerne rigtigt. Jeg siger Ikke, at det er let, men når det lykkedes, så er det en game changer," siger Christian Møller
Cloud 2.0. i praksis:
Global self-boarding til alverdens lufthavne
I mange lufthavne kan de rejsende selv tjekke ind og få printet et boardingkort. Men den software, der håndterer kommunikation med scannere og printere, har traditionelt været lokalt installeret på fysiske enheder, hvilket stiller store krav til vedligehold og drift for lufthavne og flyselskaber.
cVation har udviklet en løsning, hvor tusindvis af IoT-enheder med printere, scannere og kortlæsere bliver forbundet, og hvor al drift af self-serviceløsningerne er flyttet op i skyen. Det sker alt sammen for SITA, en af verdens førende leverandører af teknologi til luftfartsindustrien, som har alle næsten alle lufthavne og flyselskaber som kunde.
cVation’s CADD platform accelererer udviklingen af SITA’s Cloud-applikationer og styringen af IoT-enheder i alverdens lufthavne, samt hjælper SITA med at implementere og styre deres Cloud-services i datacentre rundt om i verden. Løsningen er udviklet i Microsoft Azure i fuldt DevOps-miljø. Løsningen indfrier SITAs meget ambitiøse krav til svartider i Cloud og skaber højeste sikkerhed på det mest forretningskritiske område – at boardingsystemer aldrig må gå ned.
"Evnen til at skalere en løsning ud til hundredvis af lufthavne på en sikker og cost effektiv måde, kunne kun lade sig gøre ved at udnytte services der leveres af Cloud 2.0," understreger Christian Møller.
Byggede en internetbank i skyen på fem måneder
På bare fem måneder lykkedes det cVation at søsætte den 100 procent internetbaserede danske nichebank Facit Bank, der især henvender sig til privatkunder. Facit Bank skulle bygges på rekordtid og samtidig overholde alle Finanstilsynets strenge compliancekrav.
"Det kunne kun lade sig gøre ved at benytte Cloud 2.0," siger Christian Møller.
Mere konkret har cVation bistået Facit Bank med at rådgive, designe, udvikle og idriftsætte bank control i Microsoft Azure Public Cloud. Opgaven dækker også at sikre teknisk compliance og etablere et fuldt udbygget udviklings-, test- og produktionsmiljø efter DevOps-principper med fuld automatiseret CI/CD-håndtering, så agilitet for nye releases er sikret. I forbindelse med finansiel compliance er det vigtigt kun at benytte SOC 1 & 2 compliant services i løsningen. Derfor var Microsoft Azure-platformen ifølge Christian Møller et naturligt valg for cVation. Hertil kommer adgang til Microsofts FSI complianceprogram, der sikrer de nødvendige adgange.
Søger job for at møde kolleger, der er klogere end dem selv
Christian Møller fortæller, at de, der søger ansættelse hos cVation gør det, fordi de forventer udvikling og der er andre i rummet der er klogere end dem selv, som kan lære dem noget. Det sker bl.a. via en stærk faglig kultur, spændende kunder og muligheden for at dyrke de nyeste teknologier gennem bl.a. hackatons og egne R&D-projekter.
”Alle hos cVation har jord under neglene. Ingen rådgiver eller implementerer uden de selv har praktiseret og prøvet det hands-on. Vi har ingen off-shore eller near-shore udvikling, for os handler det om lokale teams, der kan arbejder tæt sammen med kunderne ” siger Møller.
Cloud 2.0 hører ikke "bare" hjemme i IT-afdelingen
Mange ledere siger ifølge Christian Møller, at de ”er i Cloud”, men i realiteten har de blot dyppet tæerne i vandet – er gået i Cloud 1.0 og flyttet infrastrukturen til skyen.
”De har ikke fået glæde af de nye udviklingsmuligheder, der kan levere værdi væsentlig hurtigere med færre ressourcer og med meget højere kvalitet. Nøglen er kortere Time-To-Value og det bør være noget at sigte efter,” siger cVation partneren.
Christian Møller peger på, at springet til Cloud 2.0 kræver, at satsningen bliver forankret strategisk i virksomheden. Det kræver ofte nye kompetencer.
"Vores bedste resultater er sket i et tæt partnerskab med vores kunder, hvor vi ’blander blod’ og med blandede teams får løftet kompetencerne hands-on med accelererede projekter, der kan vise resultater hurtigt i form af MVP (minimum viable product)," fortæller Christian Møller.
Du kan læse hele artiklen i sin fulde form i Berlingskes tillæg 'Digitalisering af erhvervslivet' her. (Udgivet 11. november 2020).
Når du besøger vores website indsamles der oplysninger om dig, som bruges til at tilpasse og forbedre vores indhold og til at øge værdien af din oplevelse på sitet. Denne information deles med tredjepart. Ved fortsat brug af websitet godkender du vores cookie-politik.
Vi accelererer værdien for vores kunder ved innovativ anvendelse af cloud-teknologi.